Venujem sa aplikovanej matematike.
Jedným zo špecifických problémov
pre každého, kto sa venuje aplikovanej matematike, je ten,
že sme niečo ako poradcovia pre oblasť manažmentu.
Nikto nevie, čo do pekla to vlastne vôbec robíme.
Dnes sa vám teda pokúsim vysvetliť,
čo to vlastne robím.
Tanec je jednou z výsadných ľudských aktivít.
Obdivujeme baletných virtuózov a tanečníkov stepu,
ktorých o chvíľu uvidíte.
Balet si vyžaduje výnimočnú úroveň odbornosti,
vysokú úroveň zručnosti
a pravdepodobne i dávku prvotného talentu,
ktorý môže vyplývať z genetických predpokladov.
Bohužiaľ, neurologické ochorenia, ako napríklad Parkinsonova choroba,
postupne ničia túto výnimočnú schopnosť,
ako sa to stalo aj môjmu priateľovi Janovi Striplingovi,
ktorý bol svojho času baletný virtuóz.
Postupom rokov sa liečba výrazne zlepšovala.
Avšak, po celom svete je 6,3 milióna ľudí,
ktorí trpia touto chorobou a musia žiť s
neliečiteľnou slabosťou, trasom, stuhnutosťou
a ostatnými príznakmi, ktoré súvisia s chorobou.
Potrebujeme teda objektívne nástroje,
ktoré umožnia diagnostikovať túto chorobu pred tým, než bude príliš neskoro.
Musíme byť schopní objektívne zmerať postup ochorenia
a nakoniec jediný spôsob, ktorý nám napovie,
že už máme liečbu, je ten, ktorý nám umožní
objektívne meranie, ktoré nám to naisto povie.
Ale bohužiaľ, pri Parkinsonovej chorobe
a pri iných ochoreniach pohybového ústrojenstva neexistujú žiadne bioukazovatele,
takže neexistuje žiaden jednoduchý krvný test, ktorý by sme mohli urobiť
a to najlepšie, čo teraz máme,
je tento 20-minútový neurologický test.
Musíte si ho dať spraviť na klinike. Je veľmi, veľmi drahý
a to znamená, že okrem klinických štúdií
sa proste nikdy nerobí. Nikdy sa nerobí.
Ale čo keby si pacienti dokázali takýto test urobiť doma?
To by im ušetrilo náročnú cestu na kliniku
a čo keby si ho pacienti dokázali urobiť sami, však?
Nepotrebovali by sme drahocenný čas personálu.
Len tak mimochodom, test
na neurologickej klinike stojí asi 300$.
Chcem vám teda navrhnúť nekonvenčný spôsob,
ktorým sa to môžme pokúsiť dosiahnuť,
pretože, viete, vo všeobecnosti sme všetci vlastne
virtuózmi, rovnako ako môj priateľ Jan Stripling.
Tu máme video vibrujúcich hlasiviek.
Tieto sú zdravé a tu vydávajú zvuk pri rozprávaní.
Môžeme sa považovať za vokálnych baletných tanečníkov,
pretože musíme koordinovať všetky tieto hlasové orgány,
keď vydávame zvuky. Máme na to vlastne
gény. Napríklad FoxP2.
A podobne ako pri balete, aj toto si vyžaduje mimoriadnu úroveň tréningu.
Myslím tým dobu, ktorá uplynie, kým sa dieťa naučí hovoriť.
Zo zvukov môžeme vlastne sledovať
pozíciu hlasiviek počas ich vibrovania
a podobne, ako sú pri Parkinsonovi zasiahnuté končatiny,
rovnako je to aj s hlasovými orgánmi.
Na spodnej krivke môžete vidieť príklad
nepravidelného chvenia hlasiviek.
Vidíme rovnaké príznaky.
Vidíme tras hlasiviek, slabosť, stuhnutosť.
Reč sa postupne stáva tichšou a dýchavičnejšou,
čo je jedným zo symptómov.
Tieto hlasové javy môžu byť niekedy celkom nepatrné,
ale v niektorých prípadoch,pomocou digitálneho mikrofónu
a presného softvéru na analýzu hlasu
spolu s najnovšími poznatkami v strojovom učení,
ktoré už je teraz už veľmi pokročilé,
môžeme presne vyčísliť, kde sa niekto nachádza
v kontinuu medzi zdravím a chorobou,
a to iba vďaka samotným hlasovým signálom.
Ako by sa mohli porovnať tieto zvukové testy
s odbornými klinickými testami? Nuž, obe metódy sú neinvazívne.
Neurologický test je neinvazívny. Obe používajú existujúcu infraštruktúru.
Nepotrebujete na to nový systém nemocníc.
A obe sú presné. Dobre, ale navyše,
hlasové testy nevyžadujú odbornosť.
To znamená, že ich môžme vykonať samostatne.
Sú veľmi rýchle, trvajú najviac 30 sekúnd.
Sú ultralacné a všetci vieme, čo to znamená.
Keď je niečo ultralacné,
dá sa to masívne rozširovať.
Čiže máme niekoľko úžasných cieľov, s ktorými sa vieme popasovať.
Môžeme znížiť logistické problémy s pacientmi.
Nie je potrebné chodiť na kliniku na rutinné kontroly.
Môžeme robiť vysokofrekvenčný monitoring a získavať objektívne údaje.
Môže robiť lacné masívne nábory na klinické testovanie
a môžeme po prvýkrát realizovať
celopopulačné vyšetrovanie.
Máme možnosť začať hľadať
skoré bioukazovatele choroby ešte pred tým, než bude neskoro.
V súčasnosti sme urobili prvé kroky týmto smerom
a spúšťame Parkinsonovu hlasovú iniciatívu.
Spolu s Aculabom a PatientsLikeMe sa zameriavame
na celosvetové zaznamenávanie veľkého objemu hlasov,
aby sme mali dostatok údajov a mohli sa s týmito 4 cieľmi popasovať.
Máme lokálne údaje prístupné trom štvrtinám
z miliardy ľudí na planéte.
Každý zdravý človek alebo s Parkinsonom môže lacno zavolať
a zanechať nahrávky, každú z nich len za pár centov.
Som naozaj šťastný, že môžem oznámiť, že len za 8 hodín
sme získali 6 percent z cieľového čísla.
Ďakujem. (Potlesk)
(Potlesk)
Tom Rielly: Max, čiže získaním vzoriek,
povedzme 10 000 ľudí,
budeš vedieť povedať, kto je zdravý a kto nie?
Čo získate z týchto vzoriek?
Max Little: Áno, áno. Nuž to, čo sa stane je,
že počas telefonátu musíte oznámiť, či máte,
alebo nemáte toto ochorenie,rozumiete. TR: Áno.
ML: Viete, niektorí ľudia to nemusia urobiť. Nemusia to zvládnuť.
Ale získame veľmi veľké množstvo vzoriek údajov
nahraných za rôznych okolností. A práve na týchto
okolnostiach záleží, pretože potom
sa snažíme dať do poriadku nejasné faktory
a hľadáme skutočné príznaky ochorenia.
TR: Čiže v súčasnosti máte 86-percentnú presnosť, správne?
ML: Je to oveľa lepšie.
Vlastne, môj študent Thanasis, musím ho spomenúť,
lebo odviedol vynikajúcu prácu,
nedávno dokázal, že to funguje aj prostredníctvom mobilnej siete,
čo lepšie umožňuje tomuto projektu fungovať a dostávame sa k 99-percentnej presnosti.
TR: 99? Teda, to je pokrok.
Čiže to znamená, že ľudia budú môcť...
ML: (Smeje sa)
TR: ... ľudia budú môcť zavolať zo svojho mobilu
a urobiť si test. Ľudia s Parkinsonom môžu zavolať,
nahrať svoj hlas a doktor tak môže skontrolovať
postup ich ochorenia a zistiť, ako sa im s ochorením darí.
ML: Presne tak.
TR: Ďakujem veľmi pekne. Max Little!
ML: Ďakujem Tom. (Potlesk)